

**OSNOVNA ŠOLA F. S. FINŽGARJA LESCE**

Begunjska cesta 7, 4248 Lesce, 04/53 37 600, info@oslesce.si, www.oslesce.si

**VPRAŠALNIK ZA UČENCE**

za šolski parlament v šolskem letu 2018/19 na temo

**„Šola in šolski sistem“**

****

*Pozdravljen/a. Prosim, če odgovoriš na nekaj spodnjih vprašanj glede šole. Vzemi si čas za razmislek, ne hiti z odgovori. Hvala ti za sodelovanje:)*

*Ekipa šolskega parlamenta OŠ F. S. Finžgarja Lesce.*

1. V kateri razred hodiš?

Vprašalnik so reševali učenci 4., 5. in 6. razredov.

1. Ali rad/a hodiš v šolo? DA-zakaj da? NE-zakaj ne?

Učenci so v zelo veliki večini odgovorili, da radi hodijo v šolo. Predvsem zato, da se kaj novega, zanimivega naučijo, pa tudi zaradi druženja s prijatelji, zaradi dobrih učiteljev, dobre hrane.

Zelo redko so napisali, da ne hodijo radi v šolo, ker se ne učijo radi, ne marajo zgodnjega vstajanja, nekatere v šoli zafrkavajo.

1. Kaj ti je v šoli všeč?

V največji meri so odgovorili, da jim je všeč: šport, angleščina, matematika, malica, kulturni in športni dnevi, likovna umetnost, gospodinjstvo, odmori, prijazne učiteljice in kuharice, telovadnica, gledanje posnetkov pri pouku, učna pomoč, šolska knjižnica, dobra hrana in to, da spoznaš nove prijatelje.

1. Kaj ti v šoli ni všeč?

V največji meri so učenci odgovorili, da jim je vse všeč. Nekaterim posameznikom pa niso všeč predure, klepetanje in hrup med poukom in med odmori, ocenjevanje znanja, preveč se je treba učiti, dolgo sedenje, kazni, včasih ni dobra hrana, preveč je pisanja.

1. Ali kaj pogrešaš? Napiši točno kaj.

Učenci so v največji meri odgovorili, da pogrešajo več športnih in kulturnih dnevov, več ur športa, dobro malico in kosilo, tišino med poukom, več šolskih izletov, več ustvarjalnih dejavnosti in šivanja pri pouku, kuhanje pri gospodinjstvu, več pouka v naravi, da bi šli med odmori lahko ven, daljše odmore in da bi se med sabo bolje razumeli.

1. Kaj te najbolj zanima, kaj te veseli?

V največji meri učence zanima in veseli gibanje in športne dejavnosti, ustvarjanje in likovne dejavnosti, glasbene dejavnosti, vse o živalih, kmetijstvo, kuhanje, vesolje, naravoslovni poskusi..

1. Kateri šolski predmet ti je najljubši? Zakaj?

V največji meri so učenci odgovorili, da jih zanima:

ŠPO- ker se gibamo, ker sem dober športnik, ker je zabavno

LUM-ker rada ustvarjam in rišem

GUM-ker se rad ukvarjam z glasbo, ker veliko pojemo

TJA-ker mi gre dobro, ker se hočem naučiti

NIT-ker izvem veliko zanimivosti

TIT-ker delamo izdelke

MAT-ker mi gre dobro

NEM-ker imamo prijazno učiteljico

ZGO-ker me zanima

1. Kateri šolski predmet ti ni všeč? Zakaj?

Večinoma so odgovorili, da so jim vsi všeč. Nekateri posamezniki pa so napisali, da jim ni všeč:

GUM-ker ne maram petja

LUM-ker ne maram risanja

MAT-preveč težko, preveč naloge

ZGO-ker mi ni zanimiva

TJA-ker je težka

ŠPO-ker sem slab športnik

DRU, NIT-ker je ne razumem

1. Ali se v šoli počutiš varnega/varno? DA-zakaj da? NE-zakaj ne?

V največji meri so učenci odgovorili, da se v šoli počutijo varne, ker zaupajo učiteljicam, ker jih učiteljice dobro čuvajo, ker jih nihče ne ustrahuje, ker nimajo sovražnikov, ker imamo kamere, ker se znajo braniti pred napadi.

Zelo redki posamezniki so napisali, da se ne počutijo varne, ker so nekateri zelo nasilni.

1. Ali si med vrstniki sprejet/a, imaš prijatelje?

V največji meri so učenci odgovorili, da so sprejeti in imajo prijatelje. Le redko kdo je napisal, da ni priljubljen med vrstniki.

1. Kako se razumeš z učitelji?

Večinoma so učenci odgovorili, da se z učitelji razumejo dobro, zelo dobro in odlično. Nekateri so napisali, da različno od učitelja do učitelja. Nihče ni napisal, da se razume slabo.

1. Ali bi nam rad/a kaj še kaj sporočil/a?

Večinoma so odgovorili, da ne bi nič več sporočili. Nekateri pa so napisali, da imajo preveč zvezkov, preveč predur, preveč stresa v šoli, preveč učenja in ocenjevanja. Nekateri si želijo več svobode pri izbiri knjig za domače branje in bralno značko. Nekateri si želijo šolo po vzoru severnih držav. Nekateri učenci pa pravijo, da bodo pogrešali veliko učiteljic čez poletje.